CELEX: 62014TN0041
Language: fi
Date: 2014-01-15 00:00:00
Title: Asia T-41/14: Kanne 15.1.2014 – Argo Development and Manufacturing v. SMHV – Clapbanner (mainostuotteita)

28.4.2014   
            
            
               FI
            
            
               Euroopan unionin virallinen lehti
            
            
               C 129/22
            
         Kanne 15.1.2014 – Argo Development and Manufacturing v. SMHV – Clapbanner (mainostuotteita)
   (Asia T-41/14)
   2014/C 129/28
   Kannekirjelmän kieli: englanti
   
      Asianosaiset
   
   
      Kantaja: Argo Development and Manufacturing Ltd (Ra'anana, Israel) (edustaja: asianajaja B. Brisset)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Clapbanner Ltd (Lontoo, Yhdistynyt kuningaskunta)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) kolmannen valituslautakunnan 22.10.2013 asiassa R 981/2012-3 tekemän päätöksen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisömalli, jonka mitättömäksi julistamista on vaadittu: Malli tuotetta ”mainostuotteita” varten – rekisteröintinumero 1684325-0001
   
      Yhteisömallin haltija: Vastapuoli valituslautakunnassa
   
      Yhteisömallin mitättömäksi julistamista koskevan vaatimuksen esittäjä: Kantaja
   
      Mitättömäksi julistamista koskevan vaatimuksen perustelut: Väitettiin, että mallilta puuttuu uutuus (yhteisömallista annetun asetuksen 5 artikla) ja yksilöllinen luonne (yhteisömallista annetun asetuksen 6 artikla)
   
      Mitättömyysosaston ratkaisu: Riitautetun yhteisömallin mitättömäksi julistaminen
   
      Valituslautakunnan ratkaisu: Valituksen hyväksyminen ja mitättömäksi julistamista koskevan vaatimuksen hylkääminen
   
      Kanneperusteet: Yhteisömallista annetun asetuksen 4, 5 ja 6 artiklaa on rikottu